ቡሄ መለሰ = ''አይ የትግራይ ቱሪዝም ቢሮ በዩኔስኮ አንተን ሊያስመዘግብ ጥረት እያደረገ መሆኑን ዛሬ በኢቲቪ ተናግሯል።እንደምታውቀው ዩኔስኮ በዓለም በማይዳሰስ ቅርስነት የሚመዘግበው የእራሱን መስፈርት አለው።ቅርሱ ለሰው ልጅ ቅርስ መሆን አለበት።እኔ ባቅሜ ቡሄ ዝም ብሎ ማንም 'ግንድ እግር ' እንዲጨፍር አልፈቅድም በፍፁም! ከልጆችም ቀጠን ቀጠን ያሉ፣ ተናካሽ ውሻ ቢመጣ ሮጠው የሚያመልጡ፣ድምፁ መረዋ የሆነውን በሆያ ሆዬ አውራጅነት፣ጎርነን ያለው ሆ! ብቻ እንዲል እያደረኩ ነው የማስጨፍረው።እናም አይደለም ዩኔስኮ እኔም ባቅሜ ስርዓት አለኝ ለማለት ፈልጌ ነው።በነገርህ ላይ ዩኔስኮ ቢመዘግብህ እኔ ደስታውን አልችለውም።ግን የዓለም ቅርስነት ቀርቶ እንደ ቡሄ በሀገር ውስጥም ታውቀሃል ወይ? ብሎ ምርመራ ውስጥ ከገባ እና ነገሩን በጣም ከመረመረው እኔን ዘመን ጠገቡን ልመዝግብ ብሎ እንዳይመጣ ብዬ ከፍተኛ ስጋት ላይ ነኝ''
